Oor ons - AfriSake
AfriSake is ’n sakebelange-organisasie met meer as 12 000 lede landwyd. Die organisasie is in 2011 gestig. AfriSake bestaan om ’n konstitusionele orde, vrye markte, eiendomsreg, ekonomiese voorspoed en ’n gunstige sake-omgewing in die belang van sy lede te beding en te skep, asook in die gemeenskaplike belang waar ook al sy lede sake doen.
AfriSake gee uitdrukking aan hierdie missie deur
Die bevordering van ’n selfstandige sakegemeenskap met institusionele infrastruktuur waarin sy lede en hul kliënte, klante en vennote sake kan doen ongeag negatiewe ekonomiese en politiese omgewingsfaktore;
Die vestiging van vryemarkleierskap ter bevordering van ’n konstitusionele orde, vrye markte en eiendomsreg, ingesluit openbare beleidsinspraak, deelname aan die openbare debat en regsaksie op plaaslike, nasionale en internasionale vlak;
Die bied van individuele lede-ondersteuning wat behels hulp soos arbeidsregadvies, opleiding, algemene regsadvies wat van tyd tot tyd aan lede gebied word; en
Welwillendheid, ingevolge waarvan lede se ruimhartige bydraes na verdienstelike sake soos onderwys en ander gemeenskapsbehoeftes gekanaliseer word.
Wat is ‘n selfstandige sakegemeenskap?
‘n Selfstandige sakegemeenskap is ‘n gemeenskap van sakelui met die volgende drie eienskappe:
Hul onderskeie ondernemings is so bestand moontlik teen politieke risiko’s soos onteiening, afgedwonge aandeleverkope en ander vorme van skadelike staatsinmenging.
Om kollektief met die regering vir ’n billike verhouding te beding en om tot ’n gunstige sake-omgewing by te dra.
Om deur selfregulering en privaat infrastruktuur ’n alternatiewe sake-omgewing te skep waarbinne ekonomiese aktiwiteit deur sy lede en enigiemand anders voortgesit kan word indien die omgewing wat die staat skep ontoereikend is.
Dr Chris Lerm
BESTUUR EN WOORDVOERDERS
Regs- en Beleidsanalis